Amir Abrashi

Amir Abrashi (s. 27. maaliskuuta 1990 Bischofszell) on sveitsiläis-albanialainen jalkapalloilija, pelipaikaltaan puolustava keskikenttäpelaaja. Hän on pituudeltaan 170-senttimetrinen. Hän edustaa Saksan Bundesliigassa pelaavaa SC Freiburgia.

Abrashi edusti kotimaassaan Winterthuria ja Grasshopperia. Kesällä 2015 hän siirtyi saksalaisseura SC Freiburgiin, joka tuolloin pelasi 2. Bundesliigassa mutta nousi vuonna 2016 Bundesliigaan. Abrashi on kauden 2019–2020 loppuun mennessä pelannut Bundesliigassa 55 ottelua ja tehnyt niissä yhden maalin.

Abrashi pelasi Sveitsin nuorisomaajoukkueissa ja edusti Sveitsiä myös Lontoon olympialaisissa 2012. Vuodesta 2013 hän on edustanut Albanian maajoukkuetta, jossa hän on pelannut 35 maaottelua ja tehnyt yhden maalin maaliskuussa 2019 EM-karsintaottelussa Andorraa vastaan. EM-kilpailuissa 2016 hän pelasi Albanian kaikki kolme ottelua alusta loppuun.

Lähteet 

Albanialaiset jalkapalloilijat
Sveitsiläiset jalkapalloilijat
Vuonna 1990 syntyneet
Elävät henkilöt